Para outras páxinas con títulos homónimos véxase: Vilosidade.

| *Granulación aracnoide* |
| --- |
|  |
| Representación diagramática dun corte a través da parte superior do cranio, mostrando as membranas do cerebro, etc. (A etiqueta de "Arachnoid granulation" -granulación aracnoide- está arriba á dereita.) |
|  |
| Granulacións aracnoides vistas nunha autopsia, onde se retirou a dura máter pero a aracnoide permanece no seu sitio. |
|
| Latín | *Granulationes arachnoideae* |
|
|
|
|
|
|
|
|
|
|

As **granulacións aracnoides**, tamén chamadas **vilosidades aracnoides** ou *villi* aracnoides (un nome máis antigo é **granulacións ou corpos de Pacchioni**) son pequenas protrusións da aracnoide (a segunda capa ou meninxe que cobre o cerebro) que se estenden na membrana máis externa ou dura máter (a grosa capa externa menínxea). Fan protrusión nos seos venosos durais do cerebro e permiten que o líquido cefalorraquídeo saia do espazo subaracnoide e entre no torrente sanguíneo.

As granulacións máis grandes dispóñense ao longo do seo saxital superior, un grande espazo venoso que vai desde a parte frontal á posterior ao longo do centro da cabeza intracranialmente. Porén, están presentes tamén noutros seos durais.

Función
-------

A difusión a través das granulacións aracnoides cara ao seo saxital superior devolve o líquido cefalorraquídeo á circulación venosa.

As granulacións aracnoides actúan como válvulas dunha soa dirección. Normalmente a presión do líquido cefalorraquídeo é maior que a do sistema venoso, deste modo, o líquido cefalorraquídeo flúe a través das granulacións cara ao sangue. Se a presión se inverte por algunha razón, o líquido non poderá pasar de volta ao espazo subaracnoide. A razón disto non se coñece. Suxeriuse que as células endoteliais do seo venoso crean vacúolos de líquido cefalorraquídeo, que se move a través das células e saen delas cara ao sangue.

A importancia das granulacións aracnoides para a drenaxe do líquido cefalorraquídeo é bastante polémica. Nalgúns informes unha gran porción (quizais a maioría) do líquido cefalorraquídeo drénase a través de vasos linfáticos asociados con segmentos extracraniais dos nervios craniais. Crese que unha gran proporción de líquido cefalorraquídeo abandona a bóveda cranial polos axóns do primeiro nervio cranial (nervio olfactorio) a través da súa extensión pola placa cribriforme.

Na superficie interna dos ósos craniais, hai pequenos ocos chamados **fóvea granular** producidos polas granulacións aracnoides.

Notas
-----

1. ↑  Nome dado en honra do anatomista italiano Antonio Pachioni. *synd/392* en Who Named It?
2. ↑  Definicións no *Dicionario da Real Academia Galega* e no Portal das Palabras para *aracnoide*.
3. ↑  Martini, Frederick; Timmons, Michael; Tallitsch, Robert (2015). *Human Anatomy* (Eighth ed.). Boston: Pearson. p. 453. ISBN 978-0-321-88332-2.
4. ↑  Linden Forest Edwards (1934). *Anatomy for physical education, descriptive and applied*. P. Blakiston's son & co. inc. p. 80. Consultado o 23 June 2012.
5. ↑  Sir Henry Morris (1921). *Morris's human anatomy*. P. Blakiston's son & Company. p. 953. Consultado o 23 June 2012.

Galería
-------

|  |  |
| --- | --- |
|  | Commons ten máis contidos multimedia sobre:  ***Granulación aracnoide*** |

* Óso parietal esquerdo. Superficie interna.Óso parietal esquerdo. Superficie interna.
* Óso frontal. Superficie interna.Óso frontal. Superficie interna.
* Anxiografía de tomografía computarizada (CT) que mostra unha granulación aracnoide no seo transverso dereito.Anxiografía de tomografía computarizada (CT) que mostra unha granulación aracnoide no seo transverso dereito.
* Escáner de tomografía computarizada sen contraste dunha cabeza mostrando unha granulación aracnoide.Escáner de tomografía computarizada sen contraste dunha cabeza mostrando unha granulación aracnoide.

|  |  |
| --- | --- |
| Control de autoridades | 
* Wd: Q3559311
* MAG: 2778261495

 |

|  |  |
| --- | --- |
| Identificadores | 
* FMA: 77760
* TA: A14.1.01.205

 |